Varianta II

R O M Â N I A (nu produce efecte juridice)\*

Județul Mureș

Municipiul Tîrgu Mureş

Serviciul Public de Asistenţă Socială Viceprimar

Nr.43189/2999/AS/18.07.2018 Dr. Makkai Grigore

.

E X P U N E R E D E M O T I V E

privind acordarea unui meniu complet, de două ori pe săptămână,

pentru pensionarii cu venituri mici în cadrul programului „Să ne îngrijim bunicii”

Având în vedere OUG nr.82/2017 prin care pensia socială minimă garantată a crescut în luna iulie 2018 la suma de 640 lei și Legea nr.263/2010 privind sistemul unitar de pensii publice cu modificările și completările ulterioare, se impune modificarea cuantumului de acordarea unui meniu complet, de două ori pe săptămână prin programul intitulat „Să ne îngrijim bunicii”, adresat în exclusivitate pensionarilor cu venituri mici.

 Având în vedere H.G.nr.903/15.10.2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte , persoanelor adulte cu dizabilități și persoanelor vârstnice,

Ținând cont de faptul că prin HCL nr.96/26.02.2009 a fost aprobat programul „Să ne îngrijim bunicii”,

 Propunem prin proiectul de horărâre anexat prezentei, un cuantum al alocaţiei de hrană de 17 lei/zi/persoană, de două ori pe săptămână, pentru pensionarii al căror venit net lunar pe membru de familie nu depășește suma de 1.162 lei, conform H.G. nr. 846/2017 pentru stabilirea salariului de bază minim brut pe țară garantat în plată.

Aviz favorabil al SPAS

p. Director executiv

Sef serviciu

Szöcs Zsuzsanna Anna

Varianta II

R O M Â N I A Proiect

JUDEŢUL MUREŞ (nu produce efecte juridice) \*

CONSILIUL LOCAL MUNICIPAL TÎRGU MUREŞ

 Viceprimar

 Dr. Makkai Grigore

H O T Ă R Â R E A nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2018

privind acordarea unui meniu complet, de două ori pe săptămână,

pentru pensionarii cu venituri mici în cadrul programului „Să ne îngrijim bunicii”

*Consiliul local municipal Tîrgu Mureş, întrunit în şedinţă ordinară de lucru,*

Văzând expunerea de motive nr. 43189/2999/AS/18.07.2018 iniţiată de Serviciul Public de Asistență Socială privind acordarea unui meniu complet, de două ori pe săptămână, pentru pensionarii cu venituri mici,

 Având în vedere OUG nr.82/2017 prin care pensia socială minimă garantată a crescut în luna iulie 2018 la suma de 640 lei, Legea nr.263/2010 privind sistemul unitar de pensii publice cu modificările și completările ulterioare, H.G. nr. 903/15.10.2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte , persoanelor adulte cu dizabilități și persoanelor vârstnice și H.G. nr. 846/2017 pentru stabilirea salariului de bază minim brut pe țară garantat în plată,

In temeiul art. 36, alin. (1), alin. (2), lit.”d”, alin. (6), lit.”a”, pct.2, art. 45, alin. (2) și ale art. 115, alin. (1), lit. ”b” din Legea nr. 215/2001 privind administrația publică locală, republicată, cu modificările și completările ulterioare,

H o t ă r ă ş t e :

Art. 1 Se aprobă un cuantum al alocaţiei de hrană de 17 lei/zi/persoană, pentru pensionarii al căror venit net lunar pe membru de familie nu depășește suma de 1.162 lei , conform H.G. nr. 846/2017, pentru perioada 01.11.2018 – 01.11.2019.

Art. 2 Alocația de hrană stabilită la art.1 va consta în acordarea unui meniu complet, de două ori pe săptămână în cadrul programului „Să ne îngrijim bunicii”.

Art. 3 Cu aducere la îndeplinire a prezentei hotărâri se încredințează executivul municipiului Tîrgu Mureș prin Serviciul Public de Asistență Socială, plățile urmând a se face de Direcția economică conform prevederilor bugetare.

Art. 4 În conformitate cu prevederile art. 19, alin. 1, lit. e. din Legea nr. 340/2004, republicată, privind instituția prefectului și art. 3, alin. 1 din Legea nr. 554/2004, Legea Contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

Viză de legalitate

p. Secretarul Municipiului Tîrgu Mureş,

Director executiv D.J.C.A.A.P.L.

Cătană Dianora-Monica